rlitschk/wikidir huggingface dataset:
Oorssen (hoochdüütsch Arsten) is een Oortsdeel vun den Stadtdeel Övervieland. Oorssen weer fröher een Dörp bi Bremen un höör to dat Bremer Landgebiet mit to. Toeerst weer Oorssen Buurndorp, loterhen sund dor allerhand Strotenmoker tohuse ween. In Oorssen steiht de ole St. Johannes-Karken. De wurr um un bi 1250 boot un is de eenzigst ole Karken in dat Landgebiet vun Bremen, de noch dat Gewölbe ut de Tiet vun den Boo hett. Bit 1945 harr Oorssen een egen Börgermeester. Dornoh wurr dat een Vörstadt vun Bremen un höört sietdem to Bremen to. 1961 is Orssen mit de annern olen Dörper Habenhusen, Kattentoorn un Kattenesch tosomensloten to dat Ortsamt Obervieland. 1812 harr Oorssen 767 Inwohners; 1955: 4.056 Inwohners; 1974: 2.761 Inwohners; 1995: 6.228 Inwohners. Koordinaten:53° 2′ N, 8° 51′ O
Habenhusen mit Ton up dat „a“ („Håbenhusen“) is en Oortsdeel vun den Stadtdeel Övervieland an den Rand vun Bremen-Süüd. Bit 1945 höör Habenhusen to dat Landgebiet vun Bremen un wurr vun 'n Landherrenamt in de Stadt regeert. Nah den Krieg keem Habenhusen denn to de Stadt Bremen. In de Geschicht dükert Habenhusen to'n eersten Mol up an'n 27. September 1124 in en Urkunn vun Paavst Calixt II. för dat Klooster Raastäe. Dormols warrt de Naam „Habenhuson“ schreven. Bit in dat 19. Johrhunnert weer Habenhusen een Buurndorp, loter leeften dor meistendeels Arbeiders un Strotenmokers. To Pingsten 1911 hett dat een' groten Brand in 't Dörp geben. Dor sund wecke vun de gröttsten Buurnhüser afbrennt. De meisten wurrn later woller upboot. Noh den Eersten Weltkrieg keemen veel Lüe ut de Stadtdelen vun de Arbeiders in Bremen na Habenhusen: Dor wurrn „Siedlungen“ boot. Tolest hefft se to de Tiet vun 'n Natschonalsozialismus ok noch een Siedlung hensett, dor hefft se denn SA-Lüe un jem ehre Fomilien henstüert in dat rode Hobenhusen, wo de meisten Inwahners dat mit de SPD holen döen. Siet 1974 is in Habenhusen denn de moderne Städteboo in Gang ween. Een Stroot noh de annere hefft se vullboot mit Een-Fomilien-Hüser.
Dirk Dammann (* 14. August 1967 in Stood) is en fröheren düütschen Footballspeler. Dammann is 1967 in Stood boren. Sien eersten Vereen weer de VfL Stood. Dammann hett den VfL mit na vörn bröcht. In de Saison 1989/1990 hett de Vereen in de Verbandsliga Hamborg speelt un hett dor den eersten Platz maakt un is in de to de Tied drüddklassige Oberliga Noord opstegen. Dammann hett in disse Saison mit 51 Doren dorto bidragen. He hett sien Vereen denn aver verlaten un is to’n FC St. Pauli wesselt. Bi’n VfL Stood harr Dammann toeerst noch in’t offensive Middelfeld speelt, hett bi St. Pauli denn aver Afwehr speelt. In siene Tied von 1990 bet 1999 bi St. Pauli hett he in 260 Spelen twee Doren schaten. 81 von de Spelen weren in de Bundsliga. In siene ganze Profitied is Dammann keen Maal von’n Platz flagen. In de Saison 1999/2000 is Dammann to’n 1. SC Norderstedt wesselt un hett dor twee Johr speelt. Na disse Tied weer he bet 2007 wedder för den VfL Stood aktiv. Sien letzt Speel as aktiven Speler harr he in’n Mai 2007. Bi dit Speel gegen de SG Lüh hett de Vereen 5:0 wunnen un Dammann ok
De Herbert Dammann GmbH is en Maschinenbo-Ünnernehmen ut Heendörp, dat Sprütten för de Bueree herstellt. Baas von dat Ünnernehmen is Nadine Dammann. Dammann hett 107 Mitarbeiders in Lohn un maakt en Ümsatz von 18 Millionen Euro. Dat hüdige Ünnernehmen is an’n 15. März 1979 von Herbert Dammann grünnt worrn. Aver ok vörher hett Dammann al siet 1968 Maschinen boot. In dat Johr hebbt se de eerste Plantenschutzsprütt mit en automaatsch klappend Gestäng un en Arbeidsbreed von 15 Meters boot. 1983 is de eerste Unimog-Opbosprütt mit en Arbeidsbreed von 36 Meter boot worrn un 1984 de eerste Sülvsfohrer. To de Dammann GmbH höört ok en Unimog-Verdragswarksteed. Bi de Sprüttkegelbelüchtung Night-Lux warrt de Sprüttkegels von enkelte LEDs anstrahlt. So kann ok in’n Düüstern sprütt warrn. Dat System is kumbineert mit Hinnerniserkennungssystemen. För Night-Lux hett Dammann von de DLG 2009 en Sülvermedallje kregen. Dat Dual-Air-System is en System, dat ünnerstütt von Luft sprütt. Dorbi warrt de Sprüttstrahl dör en Luftstrahl schützt, de vör un achter de Düüs in’n Bestand dringt. Dat helpt, dat een to’n Bispeel in’e Kartuffeln en gode Bestandsdördringung henkriggt. De Luftleistung liggt bi rund 50.000 Kubikmeter Luft in’e Stünn. Mit dat TSD System (Teilflächen spezifische Düsenleitung) köönt bi een Överfohrt
Arran is en Whisky–Brenneree bi Lochranza op de Isle of Arran in Schottland. Harold J. Currie, de fröhere Gewarfsföhrer vun Seagram, füng 1991 an, en Brenneree to boen. De eerste Whisky weer an’n 29. Juni 1995 produzeert. Offiziell is de Brenneree 1997 dör de Queen inweiht worrn. De Whisky is siet 2001 regulär in’n Hannel to kriegen. De Brenneree hett en Besökerzentrum un kann besichtigt warrn. Dormit gifft dat op dat Eiland Arran na mehr as 150 Johren wedder en Whiskybrenneree. Vun 1825 bit 1837 geev dat op dat Eiland al mol en Brenneree mit den Naam Lagg Distillery, de vun Matthew Speirs. De Destille höört to dat schottische Whiskyrebeet Eilannen. Ehr Water för de Produkschoon kummt ut den Loch na Davie. Dat Molt warrt vun de Bairds Malt Ltd. betogen, de jemehr Molteree in Pencaitland hebbt. De Destille hett en Meeschfatt (mash tun) ut Eddelstahl, veer Gäärfatten (wash backs) to 15.000 l, vun de dree ut Douglasienholt sünd un een ut Föhrenholt. Brennt warrt mit een wash still vun 7.100 l un een spirit still vun 4.300 l, de mit Damp hitt maakt warrt. List vun de schottischen Brennereen Charles MacLean (Rutgever): Whisky. World Guide, Regions, Distillers, Malts, Blends,
Rosebank is en Whisky-Brenneree in Camelon, Falkirk, Schottland. De Hüüs vun de Anlaag, de noch staht, sünd in de schottischen Denkmollisten in de Kategorie B inordent. De Destille is bi 1840 rüm vun James Rankine grünnt worrn, man op dat Land vun de Brenneree is woll al siet 1798 vun de Bröder Stark Whisky brennt worrn. Gegenöver vun Rosebank, op de annern Siet vun den Forth-Clyde-Kanal, leeg de vun John Stark bedrevene Camelon-Brenneree, de 1861 dicht maakt worrn is. Vörher al, harr Rankine de Molteree vun de Camelon-Destille pacht. As de Camelon-Brenneree stillleggt weer, hett R.W. Rankine, de Söhn vun James Rankine, de intwüschen in de Rosebank-Destille dat Seggen harr, un ehr 1864 vun Grund op renoveren laten hett, de Camelon-Destille övernahmen. Bit op de Molteree hett he 1865 allns afrieten laten. Blangen Clydesdale, Glenkinchie, Grange un St. Magdalene weer Rosebank 1914 een vun de fief Destillen ut de de Scottish Malt Distillers (SMD) grünnt worrn is. Twüschen 1917 un 1919 is keen Whisky produzeert worrn. De olle Molteree weer 1968 dichtmaakt un afreten. 1987 güng de Destille in den Besitt vun de United Destillers (UD, vundaag Diageo). Siet Mai 1993 is de Brenneree stillleggt. De Hüüs sünd 2002 an
Die Stippelaant (Stictonetta naevosa), ok Apenaante oder Stippelgoos nömmt, is en Aart ut de Familie vun de Aantenvagels (Anatidae). Se is de eenzige Aart ut en egene Unnerfamilie Stictonettinae un kummt bloß in Australien vör. Vunwegen de korten Been lett de Stippelaanten as en Aant, man u. a. vunwegen ehre Morphologie is se ehrder mit de echten Göse un mit de Swöne verwandt. De IUCN meent, de Stippelaant weer nich in Gefohr (least concern). De Bestand warrt taxeert up 11.000 bit 26.000 utwussene Vagels. Stippelaanten weert 51 bit 56 cm groot. De Toppen vun de Flunken könnt 77 bit 82 cm ut’neen stahn. Waarten un Aanten verscheelt sik nich groot. De Heken sünd en beten grötter un weegt in’n Döörsnitt bi 980 g, un de Seken staht bi 840 g. Bi de Aanten is de Snavel döörgahns leigrau, man bi den Waart entwickelt sik in de Brödeltied en roden Ansatz an’n Snavel. In de Farv gifft dat twuschen Heken un Seken keen Unnerscheed, de Feddern sünd graubruun mit luuter lüttje witte Stippen dor over hen verdeelt. Wenn se mit da Bröden dör sünd, ruut de utwussenen Aanten. Küken vun de Stippelaante, de just ut’n Ei krapen sünd, sünd eenfarvt grau.
Malcolm „Mac“ Cone (* 23. August 1952 in Memphis, Tennessee, USA) is en kanaadsch Springrieder. Bi de Olympisch Sömmerspelen 2008 wunn he mit sien Peerd Ole tosommen mit Eric Lamaze, Jill Henselwood un Ian Millar de Mannschaps-Sülvermedaille för Kanada. Bi Natschonenpries is he sowohl för de USA as ok för Kanada antreden. He leevt in King City, Ontario. Ole (* 1996, Wallach) Unanimous Informatschonen to Malcolm Cone]
De Prickelsteertaanten (Oxyurinae) sünd en Familie mank de Aantenvagels. Dor hannelt sik dat um Aanten bi, de sunnerlich veel un goot dükern doot. Vun de annern Aanten in den Unnerfamilie Echte Aanten verscheelt se sik in so veel Kennteken, dat se dor na de Systematik, de hier bruukt warrt, nich mit toopenfaat weert. Vun all Aantenvagels sünd de Prickelsteertaanten an’n meisten anpasst an dat Waterleven. De Been sitt so wiet achtern an’t Lief, dat se sik bi’n Lopen veel töffeliger anstellt, as annere Aanten. De Fööt sünd unbannig groot. De Steert, de bi annere Aantenvagels kort un rechtkant‘ is, is bi de Prickelsteertaant lang un spitz un steiht faken piel na boven, as en Prickel. He warrt bi’t Dükern as Stüerroder bruukt. Wohrschienlich, vunwegen datt de Steertfeddern gau sliten doot, weert se tweemol in’t Johr heel un deel uttuuscht. Ok de Snavel is bi de Prickelsteertaant anners, as bi annere Aanten. An de Wuddel is he breet un hooch, vörn is he na boven bagen, as en Schuffel. De “Doorn” an de Snavelspitz is as en Haken na unnen bagen. Dat Lief vun de Prickelsteertaanten is breet un kort, de Hals is kort un man dick, de Flunken sünd kort
Geelbeen. Ole Noom för de Inwohners vun den Bremer Stadtdeel Bunnendoor. Geelbeen oder Geelbeeners heet de Lüe, de dor wohnt. Dat is nich ganz kloor, worüm. Mag ween, datt dat doran liggt, datt bi´n Smuggel mit Toback de Been vun den Inwohners geele Farv annohmen hefft. Mag ober ook ween, datt dat ´n ganz annere Oorsook hett. Bunnendoor is een Deel vun de ole Bremer Neestadt. Fröher hett dat twee Doren geben noh Bremen rin up de Neestadt´s-Siet: Dat Hoge Door un dat Bunnendoor.
De Echten Aanten sünd en Unnerfamilie vun de Aantenvagels. Mank de Wetenschopslüde warrt dor in'n Momang veel over snackt, wecke Aarden dor nu tohören doot un wecke nich. In de Morphologie vun de Aarden is in leste Tied allerhand Neets rutfunnen wurrn, vundeswegen möss dor bannig umstellt weern. Fröher sünd to düsse Unnerfamilie all Aanten torekent wurrn, de nich to de Göse tellen döen. Vundeswegen hett dat Taxon Anatinae dormols eenfach den Naam Aanten harrt. Midderwielen is dat rukamen, datt de Halfgöse un de Prickelsteertaanten en besunnere Rull as Unnerfamilie in de Familie vun de Aantenvagels speelt un nich (mehr) to de Anatinae tohören doot. Hüdigendags weert bloß noch de Swemmaanten, de Dükeraanten, de Seeaanten un Saagsnavels un twee annere Geslechter, de man wenig bekannt sünd (Tribus Malacorhynchini), as Anatinae gellen laten. Düsse Artikel un all annere Artikels over Gösevagels up düsse plattdüütsche Wikipedia folgt den Vörslag, den Janet Kear for dat Indeelen un for de Systematik vun de Anatinae maakt hett. Kear is en Ornithologin, de sik bloß mit Aantenvagels befaten deit. Annere Lüde in de Wetenschop seht de Saak avers anners, as se un deelt de Vagels ok anners in. Dat leste Woort is in düsse Saak noch
Glengoyne (vun’t gäälsche „Glen Guin“ Daal vun de Wildgöös) is en Whisky-Brenneree in de Campsie Hills süüdlich vun Killearn, Schottland. An den Standoort vun de Destille is al lang Whisky brennt worrn. To Anfang aver illegal wegen de hogen Stüürn. As de Stüürn wegfallen sünd, is de Brenneree denn in’t Johr 1833 ünner den Naam Burnfoot of Dumgoyne legaliseert worrn. De eerste Besitter weer George Connell. 1876 is de Brenneree vun de Bröder Lang ut Glasgow köfft worrn, de ehr 1905 den ne’en Naam Glengoyne geven hebbt. In de 1960er Johren weer de Destille in’n Besitt vun de Edrington Group un 2003 güng se an de Ian Macleod Distillers Limited. Dormit is Glengoyne vundaag een vun de wenigen Destillen, de in unafhangigen Familienbesitt is. Op de Straat (West Highland Way), de dat Brennhuus mit de Brennblasen vun de Lagerhüüs scheden deit, verlöppt de Grenz twüschen de Highlabnds un de Lowlands. De Destille liggt op de Highland-Siet. De Brenneree kann beischtigt warrn, mitünner warrt ok Föhren mit en Whiskyproov anboden. De Destille tellt jüst noch so to dat schottische Whiskyrebeet Highlands. Dat Water för de Produkschoon warrt ut en Bargland ’n beten wieter weg betogen, ofschoonst en kloren lütten Beek an
Freden vun Hobenhusen. In dat Johr 1666 hefft de Sweden versöcht, de Stadt Bremen intonehmen. De schull dormols een Deel vun dat Königriek Sweden weeren. De Oorsook weer, datt de Dom vun Bremen un de Domimmunität, dat sünd de Hüser un Grundstücken, de noh den Dom tohören döen, een Deel vun dat Arzbisdom Bremen weern. Düt Erzbistum höör noh Sweden to. Nu wollen de Sweden ober nich bloß düssen Deel vun Bremen hebben, man de ganze Stadt. Se stüern ehren groten Generool Carl Gustav Wrangel up de Stadt to, de scholl ehr innehmen för dat Königriek. In dat Johr 1666 leeg he mit siene Suldooten vör de Stadt. He hett ehr ober nich innehmen konnt. Man up´n 15. November 1666 wurr een Freden sloten twüschen Bremen un Sweden. Weil de sweedsche Generool Wrangel sien Hauptquartier in dat Dörp Hobenhusen harrt hett, warrt düsse Freden de Freden vun Hobenhusen nömmt.
Sylvia Sidney (* as Sophia Kosow 8. August 1910 in de Bronx, New York City; † 1. Juli 1999 in New York City) weer en US-amerikaansche Schauspelersche. Sylvia Sidney hett en Schauspeelschool besöcht un harr dorna toeerst en Anstellen an’t Theater. Ehr Filmdebüt harr se 1929 in dat Drama Thru Different Eyes. Na wietere Rullen an’t Theater wessel se eerst 1931 na Hollywood, nadem se en Verdrag Paramount maakt harr. De Produzent B. P. Schulberg harr na en ne’e Schauspelersche söcht, vunwegen dat sien Protegée bit dorhen, Clara Bow, Lasten mit ehr Gewicht un bito Rechtsstreit mit ehr Sekretärsche harr, so dat se bi de Tokiekers nich mehr recht ansehn weer. Sidney hett dorophen ehr Rull in City Streets övernahmen, dör de se sotoseggen över Nacht to’n Star worrn is. Ehr Optritt dat glieke Johr in An American Tragedy, en stark körte Faten vun den Klassiker vun Theodore Dreiser, bi den Josef von Sternberg Speelbaas weer, weer vun de Kritikers loovt. Kort later harr Sidney mit den Film Ladies of the Big House mit ehrn gröttsten finanziellen Spood. Dör den Film is se denn stark op de Rull vun de ahn Schuld Verfolgte fastleggt, de ünner sadistische Mannslüüd to lieden
Doris Jane Hart (* 20. Juni 1925 in St. Louis, Missouri; † 29. Mai 2015 in Miami, Florida) weer en US-amerikaansch Tennisspelerin. Neben Margaret Smith Court un Martina Navrátilová weer Hart en vun dree Spelerinen, de in Eenzel, Düppel un Mixed jeden mögelken Grand-Slam-Titel mindestens eenmal wunnen hemm. Dat wurrd in den engelschen Spraakberiek as „boxed set“ betekent. 1951 in Wimbledon hett se dorto all dree Titel an een Dag wunnen. Hör eersten Grand-Slam-Titel wunn se bi de Australian Open 1949 as se dat Daamenendspeel gegen Nancye Wynne Bolton winnen kunn. 1950 un 1952 wunn se dat Daameneenzel bi de French Open, 1951 wunn se in Wimbledon un bi de US Open bleev se 1954 un 1955 Sieger. In’t Düppel harr se noch mehr Spood un wunn, meestens gemeensam mit Shirley Fry-Irvin, in Wimbledon veer Mal (1947, 1951, 1952, 1953), bi den franzöössch Meesterschapen 1948 un 1950, 1951, 1952 un 1953 as ok bi de US-amerikaansch Meesterschapen 1951, 1952, 1953 un 1954. In Australien wunn se „blots“ 1950. Ok in’ Mixed weer se bannig spoodriek un wunn mit Frank Sedgman un Vic Seixas all tosommen 11 Titel bi Grand-Slam-Turnieren. 1956 hett se hör Loopbahn afslooten. Mit 34 Grand-Slam-Titeln hörrt se
Disse Artikel is man blots en Stubben. Du kannst Wikipedia helpen un em verbetern. Gott, westföölsch ook Guott, is in de monotheistischen Religionen (Christendom, Jödendom, Islam) de, de Welt un de Minschen maakt hett. Annere Religionen hebbt mehr as een Gott, so to’n Bispeel de Hinduismus. In’t Jödendom is Gott de, de de Welt maakt hett un ok de, de dat jöödsche Volk annahmen hett un em en Opdrag geven hett, sien Volk to ween, dat sien Gesett bewohrt un höllt. In’t Christendom is Gott een Dreeeinigkeit ut den Vader, den Söhn un den hilligen Geist. De christlichen Theologen köönt nich nipp un nau seggen, woans dat funkscheneert. Se hebbt aber in ehr Bibel Textsteden funnen, de jüm dorto bröcht hett, to glöven, dat dat so is. Na de christliche Lehr is en Minsch dör den Gloven an Jesus Christus Gott sien Kind un Gott is den Minschen sien Vader. In’n Islam is Gott de, de de Welt maakt hett un de de Minschen an’n jüngsten Dag vör Gericht stellt. Vun’n Dreeenigkeit wullt de Muslimen nix weten. Gott. Mehr Biller, Videos oder Audiodateien to’t Thema gifft dat bi Wikimedia Commons. Wiktionary: Gott – Bedüdensverklaren, Woortherkamen, Synonymen, Översetten Religionen weltwied: The
Anne Bancroft, eegentlich Anna Maria Louisa Italiano (* 17. September 1931 in de Bronx, New York City; † 6. Juni 2005 ok dor) weer en US-amerikaansch Schauspelerin. Se kreeg 1963 den Oscar för hör Rull in Licht im Dunkel, an’ beropensten weer aber woll hör Dorstellen as Mrs. Robinson in The Graduate (1967). Ok an’ Broadway glänz se dör de inföhlsame Dorstellen vun „stark“ Fruen. De Schriever Max Brooks is hör Söhn ut de Ehe mit Mel Brooks, mit de se över 50 Johr verheiraadt weer. Anne Bancroft hör Familie weer vun italieensch Afstammen: Hör Vader weer Modelsnieder, hör Moder Telefonistin. Se hett en Schauspeelutbillen an de renommeert American Academy of Dramatic Arts in Manhattan. Nah eenig Rullen in’ Feernsehen kreeg se 1952 hör eerste Filmrull in Versuchung auf 809 (Don’t Bother to Knock), in de ok Marilyn Monroe mitspelen dee. Bi de Dreiharbeiten hett de Pruktschoonsfirma 20th Century Fox de Ännern vun hör Naam, wiel „Italiano“ för hör oder den Film nich goot ween kunn. Hör Karriere fung an dat Theater an. 1958 speel se mit Henry Fonda in de Broadway-Produktschoon Two for the Seesaw, woför man hör mit den Tony Award utteken dee, un all 1959 hör nächst
Julius Rasch is de Naam von Julius Rasch, Pseudonym von Auguste Arens von Braunrasch (1824–1901), düütsche Schrieversche, Alexander Wilhelm Julius Rasch (1825–1898), düütschen Börgermeester un Landraad, Julius Rasch (1830–1887), düütschen Architekt un Bobeamten, Julius Albert Rasch (1801–1882), düütschen Gerichtsamtmann. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hogenhusen (hoochdüütsch Hohenhausen) is en Oort in de Gemeen Ohlers (Samtgemeen Harsfeld) in’n Landkreis Stood, Neddersassen. De Oort höört polietsch von öllers to Wangersen mit to. Dat Water föhrt de Sellhorner Beek ut Hogenhusen af, de later in’n Knüllbeek münnt. Poor hunnert Meter in’n Oosten von’n Oort flütt de Kohbeek langs. De Naveröörd sünd Bokel un Ohrenswohl in’n Noorden, Lütt Wangersen in’n Noordoosten, Woonst in’n Oosten, Lütt Ippens un Groot Ippens in’n Süüdoosten, Sellhorn un Steddörp in’n Westen un Wangersen in’n Noordwesten. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. Mit de Gemeenreform in Neddersassen an’n 1. Juli 1972 is de Oort Hogenhusen as Deel von de ole Gemeen Wangersen Deel von de ne’e Gemeen Ohlers worrn. Hogenhusen is evangeelsch-luthersch präägt un höört to dat Kaspel Ohlers. För de Kathoolschen is de St.-Michaels-Kark in Harsfeld tostännig, de siet 1. September
Hohenhausen is de hoochdüütsche Naam von Häoensen, Oort in de Gemeen Kalletal in’n Kreis Lippe, Noordrhien-Westfalen, Hogenhusen, Oort in de Gemeen Ohlers in’n Landkreis Stood, Neddersassen, Skłudzewo, Oort in de Gemeen Zławieś Wielka, Powiat Toruński, Polen, Trzebień, Oort in de Gemeen Dobrcz, Powiat Bydgoski, Polen. Hohenhausen is de Familiennaam von Elise von Hohenhausen (1789–1857), düütsche Schrieversche, Elise von Hohenhausen (1812–1899), düütsche Schrieversche, Henriette von Hohenhausen (1781–1843), düütsche Schrieversche, Leonhard von Hohenhausen (1788–1872), düütschen Generaal, Leopold von Hohenhausen (1779–1848), düütschen Schriever un Regerungsraad. Kiek ok bi: Hohenhaus, Hohnhausen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Augustinus vun Hippo (* 13. November 354 in Thagaste in Noordafrika, vandage Souk Ahras, Algerien; † 28. August 430 in Hippo Regius). was een röömsch Bischop un Kärkenlerer. He geld med Hieronymus, Ambrosius van Mailand un Gregor den Groten os enen mang den veer latienschen Kärkenvaders. Aurelius Augustinus siene Öllern weeren sien Mudder Monika oder Monnica un sien Vadder Patricius. Sien Vadder weer een Beamten vun de Stadt Thagaste un he stünn sik goot. Patricius weer keen besonners frommen Minschen un hett sik eerst kort vor sienen Dood in dat Johr 371 dopen loten. Man siene Mudder, de hett dat so richtig mit de Karken harrt. Se hett ehren Jungen dat Beden lehrt un wat süß noch to´n christlichen Globen tohören deit. Man de lüttje Augustinus is in siene Kinnertiet nich döfft wurrn. Noh School is he toeerst in siene Vadderstadt gohn, man as he up de högere Scholen wesseln möß, dor güng he noh de Stadt Madaura, de weer nich wiet weg. Studeert hett he denn in Karthago. Dat weer dunntomolen de Hööftstadt vun Noordafrika. Wat he dor lehrt hett, dat harr mit de eegene Geschicht vun Karthago an un vor sik nix to kriegen. He lehr de latiensche
Carl Johann Georg von Düring (* 10. April 1773 in Hornborg; † 10. September 1862 in Maanze) weer en düütschen Verwaltungsbeamten. Von Düring is as Söhhn von Anna Marie Lucia, borene von Rönne (2. Mai 1750–16. April 1804), un Georg Albrecht von Düring (21. November 1731–16. Dezember 1801) op dat Good von de Öllern in Hornborg boren. He weer op dat Athenaeum Bremen op School un hett later Juristeree studeert. To dat Sommersemester 1791 keem he an de Universität Jena un weer von 1792 bet 1794 an de Universität Göttingen. Na dat Studium is he in’n hannöverschen Justizdeenst gahn. He is 1795 Auditer bi dat Amt Mesborg worrn. 1797 keem he na dat Amt Bremervöör un 1799 na dat Amt Beers. Dor is he 1801 to’n Drost opstegen un 1801 in dat Amt Harsfeld wesselt. 1807 is he Drost in dat Amt Winsen an de Aller worrn. As 1810 dat Amt Deel von dat Königriek Westfalen worrn is, is von Düring dor Kantonsmaire un Fredensrichter worrn. 1811 is dat Rebeed an dat Kaiserriek Frankriek fullen. Von Düring weer denn Elementarinnehmer in Hornborg. Nadem de Franzosen 1813 verdreven worrn sünd, is he wedder Drost von dat Amt Winsen an de Aller
Bi de Merganettini hannelt sik dat um en Tribus vun de Halfgöse. De Zooloog Bradley C. Livezey hett 1986 to’n eersten Mol faststellt, datt de dree Geslechter unner’nanner verwandt sünd, ofschoonst se sik in dat Ütere bannig verscheelt. He is dorup kamen, wiel se in de Anatomie vun de Middelhand overeen stimmen doot. Liekers is dat nich seker, datt se to de Halfgöse to to reken sünd. Dat gifft ok Wetenschopslüde, de meent, se weern de Swemmaanten to to slahn. De Blaue Aante is en Vagel, de bloß man in Neeseeland tohuse is. Se is anpasst an en Leven an Ströme, de man gau fleten doot. Bargbeekaanten leevt an Beeken in de Anden in Süüdamerika. De Bootaanten leevt an de See vor Süüdamerika siene Küsten. Se sünd de eenzigsten Aantenvagels, de hüdigendags leven doot, wo dat Aarden gifft, de dat Flegen verlehrt hefft. Geslecht Hymenolaimus Blaue Aant, Hymenolaimus malacorhynchus Geslecht Merganetta Bargbeekaant, Merganetta armata Geslecht Bootaanten, Tachyeres Magellan-Bootaant, Tachyeres pteneres Wittkopp-Bootaant, Tachyeres leucocephalus Falkland-Bootaant, Tachyeres brachypterus Langflunken-Bootaant, Tachyeres patachonicus List vun Vagels